Alexis Bledel

Kimberly Alexis Bledel (født 1981) er en amerikansk skuespillerinne. Hun er kanskje mest kjent for sin rolle i TV-serien Gilmore Girls, samt for filmene Tuck Everlasting, Sin City og The Sisterhood of the Traveling Pants og Remember Sunday.

 Biografi 
 Tidlig liv 
Bledel ble født i Houston i Texas. Hennes far, Martin Bledel, er argentinsk, og hennes mor, Nanette ble født i Mexico av amerikanske foreldre. Alexis har en yngre bror, Eric David Bledel, som ble født i 1986. 

Bledels foreldre oppfordret henne til å prøve seg på teaterscenen i en alder av åtte, slik at hun skulle bli kvitt skyheten sin. Den lovende skuespillerinnen opptrådte deretter i en lokal produksjon av Our Town og The Wizard of Oz, før hun ble oppdaget på et kjøpesenter og gitt en jobb som modell.

 Karriere 
Bledel studerte på Page Parkes senter for modellarbeid og skuespill, og gikk ut med en grad innen film på New York Universitys Tisch School of the Arts, før hun fikk rollen som «Rory Gilmore» i Gilmore Girls. i 2002 ble hun stemt fram som en av de «heteste stjernene under 25» i ungdomsbladet Teen People. Blant hennes tidligste filmroller var en cameoopptreden i filmen Rushmore, som ble spilt inn i hjembyen hennes.

I 2000 begynte hun i serien Gilmore Girls, og siden har hun også hatt en del roller i filmer og musikkvideoer. I 2007 ble Gilmore Girls avsluttet.

I 2004 spilte Alexis i filmen Tuck Everlasting.

I 2005 spilte Alexis rollen som Lena Kaligaris sammen med Blake Lively (kjent fra Gossip Girl), America Ferrera (kjent fra Ugly betty) og Amber Tamblyn i filmen The Sisterhood of the Traveling Pants. Hun spilte samme rolle i The Sisterhood of the Traveling Pants 2.

I den første sesongen av Gilmore Girls ble det så mye kaffedrikking at Bledel ble lei. Bledel kan ikke fordra kaffe. Siden hennes rollefigur i Gilmore Girls, «Rory», elsker kaffe, må produsentene fylle koppen hennes med cola eller te for at det skal se troverdig ut.

Hun vokste opp med å snakke spansk, og lærte ikke engelsk før hun begynte på skolen. Mange ble overrasket da et spansk blad intervjuet henne og hun plutselig slo om til spansk. I en episode snakker Rory spansk, men her later Bledel som om hun ikke kan språket, og snakker gebrokkent.

Hun ble modell da hun var 14 år.

Siden 2017 har hun spilt i dramaserien The Handmaid's Tale.

 Filmografi 
 År  Tittel  Rolle 2015  Jenny's Wedding  Kitty 2012  Mad Men  Beth Dawes  2017– The Handmaid's Tale  Emily / Ofglenn / Ofsteven  2000–2007, 2016 Gilmore Girls  Lorelai «Rory» Leigh Gilmore  2002  Tuck Everlasting  Winnifred "Winnie" Foster  2004  DysEnchanted  Goldilocks  Bride & Prejudice  Georgina «Georgie» Darcy  2005  Sin City  Becky  The Sisterhood of the Traveling Pants  Lena Kaligaris  2006  I'm Reed Fish  Kate Peterson  Life Is Short  Charlotte 

 Priser 
 Nominert
 2002 – Young Artist Award Best Performance in a TV Drama Series – Ung kvinnelig birolle for Gilmore Girls
 2003 – Golden Satellite Award for Best Performance by an Actress in a Series, Comedy or Musical – Beste opptreden av en yngre skuespiller for Tuck Everlasting
 2004 – Teen Choice Awards – «Choice TV Actress» – komedie for Gilmore Girls

 Vunnet
 2001 – Young Artist Award Best Performance in a TV Drama Series – Ung skuespillerinne i en hovedrolle for Gilmore Girls
 2002 – Family Television Award – Skuespiller for Gilmore Girls
 2005 – Teen Choice Award – «Choice It Girl»
 2005 – Teen Choice Award – «Choice TV» skuespill i en komedie for Gilmore Girls

 Referanser 

 Eksterne lenker 

 Alexis Bledel skuespillerbiografi på Warner Brothers
 «Simply Alexis»

Kategori:Skuespillere fra USA
Kategori:Personer fra USA av argentinsk opphav
Kategori:Personer fra USA av meksikansk opphav
Kategori:Personer fra Houston